cyanic-selkie/wikianc huggingface dataset:
Balchenfjella
Området ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Fjellet er oppkalt etter flypioneren Bernt Balchen (1899–1973) som i 1929 gjennomførte den første flygningen til Sørpolen med Richard E. Byrd.
Ecchi
Bruk i den vestlige verden
Verk som er rettet mot et kvinnelig publikum inneholder som oftest scener som er ansett som ecchi.
Noen vanlige elementer i ecchi inkluderer samtaler med seksuelle referanser eller misforståelser, misforståelser i holdning, avslørende eller seksualliserte klær, generell nakenhet eller våte klær. Denne typen seksualitet er ofte brukt for komisk effekt.
Ecchi er ofte brukt på en lignende måte, og noen gange synonymt med såkalt fan service.
Mecynopus
Mecynopus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, gulbrune trebukker. Kroppen er relativt lite sklerotisert (myk). Antennene er tynne og lengre enn kroppen. Pronotum er tønneformet, dekkvingene parallellsidige, i motsetning til hos mange andre Molorchini dekker de vanligvis bakkroppen.
Levevis
Larvene utvikler seg i død ved, gjerne tynne greiner. De voksne billene er aktive om dagen og besøker gjerne blomster for å ete pollen.
Utbredelse
Slekten er utbredt i Australia inkludert Tasmania.
Badehusgaten (Oslo)
Badehusgaten (eller Badehusgaden) var en gate i sørkant av Homansbyen i Oslo. Den hadde navn etter en badeanstalt på eiendommen Karlsro, nær Hegdehaugsveien 28. En villa oppført i 1855 på samme adresse (nå i bakgården) hadde opprinnelig adresse Badehusgaden 55. Gateløpet forsvant allerede på 1800-tallet og er helt borte i dag.
Ángel Fournier
Ángel Fournier (født 31. desember 1987, død 16. mars 2023) var en cubansk roer som spesialiserte seg på singlesculler. Under Sommer-OL 2012 i London representerte han landet sitt, der han ble nummer syv.
Tvare
Tvare, også kalt tvore, tvøre, toro, turu, tvuru og tvørel, er et gammelt kjøkkenredskap eller en visp til å røre i gryter eller stampe grøt med. Den kan også dreies hurtig rundt mellom håndflatene.
Det finnes to hovedtyper av tvarer, og begge har et rett rundt skaft. Den ene typen er laget av hel ved i gran eller furu slik at det står en krans av avskårne kvister i enden. Den andre har et innfelt kryss som man rører med. Lengden ble tilpasset bruken – og en stor, god tvare (40–50 cm) var brukt til ysting eller koking av store grøtporsjoner. Tvaren var også et godt redskap ved tilbereding av kålrot- eller potetstappe.
Brett Ormsby
Brett Ormsby (født 1. desember 1982) er en amerikansk vannpolospiller.
Han representerte USA under Sommer-OL 2004 i Athen, hvor laget hans ble nummer 7.
Dramapedagogikk
Dramapedagogikk kan defineres som en pedagogisk metode som tar i bruk drama og teater. Fagfeltet spenner vidt, eksempler kan være skolerevy, forskjellige dramaleker og øvelser, dramatiske fiksjonsreiser hvor deltakerne improviserer seg gjennom organiserte løp med et gitt didaktisk mål eller pedagogisk teater. Fagfeltet er også beslektet med dramaterapi, og et begrep som har blitt brukt internasjonalt om det samme i de senere årene, er anvendt drama eller anvendt teater. I Norge undervises det i dramapedagogikk ved de fleste høyskoler som også har lærer- eller førskolelærerutdanning. I Norge er dramapedagogikk sterkt influert av amerikansk og engelsk dramapedagogikk.
Simca 1307
Simca 1307/08/09 (1975–86) er en familiebil fra franske Simca som ble Årets Bil i Europa i 1976
Den var en kombi tegnet av briten Roy Axe (1937–2010) ved Chryslers designsenter i England, men bygget ved Simcas fabrikk i Poissy i Frankrike. Den var noe større enn forgjengeren Simca 1301 og 1501, og som Simca 1100 hadde den bakluke (kombi).
Simcatiden
Fra 1976 solgt i England som Chrysler Alpine og i Spania som Chrysler 150.
Talbottiden
Simca ble overtatt av Talbot og med noe endret utseende ble den fra 1980 solgt som Talbot 1510 (Alpine 1510 i England). En sedanutgave be kalt Talbot Solara, også bygd ved Valmet i Finland. Produksjonen endte i Frankrike i 1985, og i 1986 i Storbritannia, der med utstyrsvariantene "Rapier" og "Minx".
Den russiskbygde Moskvitch-2141 "Aleko" ble bygget fra 1986 til de gikk konkurs i 2002, og er svært lik Talbot 1510.
Fiskelus
Fiskelus (Argulloida, Branchiura), navngitt etter deres liv som parasitter på fisk (engelsk: fish lice) er en gruppe på sub-klasse- og orden-nivå av krepsdyr innenfor klassen Maxillopoda, med om lag 173 arter. Underklassen Branchiura har bare en orden - Argulloida. En annen av undergruppene, ordenen Cyclida, er utdødd og levde fra karbon til kritt. Gruppen ble oppdaget allerede i 1864. De er ganske nært beslektet med tungmasker.
Fiskelus lever stort sett på fisk i ferskvann, bare slekten Argulus har marine arter i saltvann. Tre arter fiskelus av denne slekten finnes i Norden hvorav to i Norge, nemlig artene stor fiskelus og liten fiskelus. Til tross for navnet er lakselus (Lepeophtheirus salmonis) ikke en type fiskelus, det er snarere en slags hoppekreps.
Anatomien er særegen, kroppen er sammenklemt og et stort skjold dekker det meste av kroppen. Inndelingen i hode, kropp (thorax) og bakkropp (abdomen) er samtidig tydelig. Artene er mellomstore, de blir 1 - 10 mm lange, men de fleste artene er i det nedre spennet. Øynene er store og tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.
Hele gruppen består av individer som lever som parasitter på større dyr, i regelen fisk, men også tidvis på for eksempel rumpetroll, og i noen tilfeller på blekksprut.
Taksonomi
Taksonomien til Maxillopoda er komplisert og usikker siden mange av gruppene ikke hav vært kjent lenge. Det er generelt omstridt å fin-inndele organismer taksonomisk. En vanlig oppdeling anerkjenner Fiskelus som en av seks undergrupper under Maxillopoda, som igjen er en av seks ulike klasser av krepsdyr - der forøvrig storkrepser (Malacostraca) er den mest artsrike gruppen etterfulgt av Maxillopoda. En moderne oppdatering av systematikken gis av Martin og Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life:
Dolores del Río
María de los Dolores Asúnsolo y López Negrete (1904–1983), kjent under scenenavnet Dolores del Río, var en meksikansk-amerikansk skuespillerinne.
Del Río var en stor stjerne i flere Hollywood-filmer i løpet av stumfilmens dager. Senere i livet ble hun en viktig skuespiller i flere meksikanske filmer. I 1930 giftet hun seg med Cedric Gibbons, en kunstner og designer som hun møtte på en fest arrangert av William Randolph Hearst og Marion Davies. Hennes tilstedeværelse i Hollywood i løpet av 1930-årene var ikke bare begrenset til en verden av skuespillerjobber, men også de høye samfunnssirkler. Hennes hjem i Hollywood var en hyppig møteplass for personligheter som Greta Garbo, Marlene Dietrich, Errol Flynn, Lili Damita, Clark Gable og mange flere kjente skuespillere.
Etter at talefilmer ble vanligere, ble del Río degradert til eksotiske og uviktige roller. I 1940 møtte hun Orson Welles. Paret hadde en gjensidig tiltrekning og begynte snart en romanse. Welles ble hodestups forelsket i henne. Visstnok var denne affæren årsaken til hennes skilsmisse fra Cedric Gibbons i 1941. Hun ledsaget Welles i forskjellige varietéshow over hele USA. Dolores spilte med Elvis Presley i filmen Den flammende stjerne regissert av Don Siegel.
Del Río vekslet mellom filminnspillinger i Mexico og USA, både på TV og teater.
Hun døde den 11. april 1983 døde av en leversykdom i en alder av 77 år, i Newport Beach i California. Hun ble kremert, og asken hennes ble spredt over kirkegården Panteón de Dolores i Mexico by.
Del Río ble tildelt en stjerne på Hollywood Walk of Fame ved 1630 Vine Street, som en anerkjennelse av sine bidrag til filmindustrien.
Zlatko
Zlatko (kyrillisk Златко) er et mannlig fornavn. Navnet er en kjæleform av Zlatan, som stammer fra ordet zlato i søreuropeiske- og sentraleuropeiske språk, med betydning «gull» eller «gyllen».
Utbredelse
Navnet er brukt i sentraleuropeiske land som Tyskland, Østerrike, Sveits, samtidig som man hyppig finner navnet i søreuropeiske land.
Tabellen nedenfor gir en detaljert oversikt over populariteten til fornavnet Zlatko i noen av de landene hvor statistikk er tilgjengelig.
11. etappe av Tour de France 2012
1. klatrespurt (Col de la Madeleine)
HC-kategori stigning på Col de la Madeleine, etter 40 km (2.000 m; 25,3 km à 6,2 %)
Poengspurt (Saint-Étienne-de-Cuines)
Etter 70 km
2. klatrespurt (Col de la Croix-de-Fer)
HC-kategori stigning på Col de la Croix-de-Fer, etter 93 km (2.067 m; 22,4 km à 6,9 %)
3. klatrespurt (Col du Mollard)
2. kategori stigning på Col du Mollard, etter 113 km (1.638 m; 5,7 km à 6,8 %)
Citroën CX
Citroën CX er en bilmodell fra den franske bilprodusenten Citroën, som ble produsert mellom 1974 og 1991. Modellen ble kåret til Årets Bil i Europa i 1975, og var allerede fra introduksjonen av en svært populær bilmodell. I løpet av produksjonen ble det solgt nesten 1,2 millioner eksemplarer. Modellen anses av mange som den siste «ekte Citroën», da det var den siste modellen som ble introdusert før Peugeot tok kontrollen i selskapet i 1974.
11. etappe av Tour de France 2012
Eksterne lenker
2012 Tour de France, Stage 11 to Stage 20
Citroën CX
CX var tilgjengelig som firedørs sedan, femdørs stasjonsvogn og en modell med ekstra lang akselavstand, bygget på stasjonsvognplattformen. CX var utstyrt med Citroëns hydropneumatiske understell samt fartsavhengig servostyring, teknologier som var svært avanserte for sin tid. I tillegg var dashbordet i CX, som flere andre modeller fra Citroën på samme tid, utformet slik at sjåføren kunne nå alle knapper med begge hender på rattet. Bilens understell fikk mye skryt fra fagpresse og publikum, og den hydropneumatiske dempingen ble blant annet brukt på lisens i Rolls-Royce Camargue, Mercedes-Benz 450SEL 6.9 og Mercedes-Benz W124.
CX ble opprinnelig utviklet for wankelmotor, men dette viste seg å bli vanskelig. Først ble den opprinnelige motoren, en trerotors wankelmotor fra Comotor, forkastet fordi den var for dyr, før Citroën forkastet alle sine tester med wankelmotorer samme år som CX ble introdusert. Dette førte til at motorrommet i CX var for lite til noe annet enn små, firesylindrede motorer, mens de konkurrerende modellene i samme segment oftest var utstyrt med sekssylindrede motorer. Dette, kombinert med et rykte for dårlig driftssikkerhet, førte til at salget sank dramatisk fra tidlig på 1980-tallet.
I 1986 ble en oppdatering kalt Series 2 lansert, men salget økte ikke spesielt mye på grunn av dette, og lå relativt stabilt på omkring 35 000 eksemplarer i året på midten av 1980-tallet. I 1984 solgte Citroën 2 500 eksemplarer til Kina, og klarte nesten å inngå en avtale om levering av store familiebiler som hadde sørget for at CX hadde blitt den mest vanlige bilen i landet. Kinesiske myndigheter valgte i stedet å inngå denne avtalen med Volkswagen, mens Citroën fikk kontrakten for kompaktbilsegmentet, med fabrikken som i dag er kjent under navnet Dongfeng Peugeot-Citroën Automobile, med en produksjon på over 100 000 biler i året.
Nordstrand (Giske)
Nordstrand er et lite grendelag i Giske kommune i Møre og Romsdal, på nordøstsiden av Valderøya nordvest for Ålesund. Grendelaget har noen få hundre innbyggere. Valderøya som helhet fikk fergefri fastlandsforbindelse med Ålesund fra 1987. Grendelaget samsvarer ikke med øya Valderøya, og heller ikke med kommunesenteret Valderhaugstrand. Tettbefolkningen for hele øya har av Statistisk sentralbyrå likevel blitt tillagt det lille grendesamfunnet Nordstrand, som etter disse opplysningene har innbyggere per 1. januar. Grendelaget omfatter de nordøstlige delene av øya og grenser mot Gjøsund i nord, Oksnes i øst og Valderhaug i sør. Sørøst på Valderøya, like overfor Ålesund, ligger de mest tettbefolkede områdene og kommunesenteret på Valderhaugstranda.
Stenodontes
Stenodontes er en slekt av biller som hører til familien trebukker (Cerambycidae).
Utseende
Store (opptil 75 millimeter) trebukker, brune til svarte på farge. Kroppen er langstrakt og noe flat. Kjevene er store og fremstrakte, særlig hos hannene, antennene omtrent halvparten så lange som kroppslengden. Pronotum er uten store tenner langs ytterkanten.
Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.
Utbredelse
Gruppen er utbredt i Karibia, én art forekommer også i Florida.
Oss kjeltringer imellom
Serien ble belønnet med en Golden Globe for beste TV-program.
Serien gikk som Detektime på NRK i 1965 og 1966.
Om serien
Serien ble produsert av selskapet Four Star Television, som både Niven og Boyer i sin tid var med på å stifte.
Noen barn er brune
«Noen barn er brune» er en norsk barnesang skrevet av forfatteren og oversetteren Jo Tenfjord og komponisten og pianisten Johan Øian. Sangen ble utgitt i 1960 med sang av Per Asplin på hans klassiske barneplate ''Gøy Med Per Asplin Nr. 2. «Noen barn er brune» var opprinnelig knyttet til Berit Brænnes opplesningsserie fra hennes barnebøker om Tamar og Trine'' i Barnetimen for de minste sist på 1950-tallet. Sangen representerer et tidstypisk forsøk på å spre toleranse og positiv nysgjerrighet i forhold til fremmede kulturer og folkeslag.
Mecklenburg County (Nord-Carolina)
Mecklenburg County er et fylke i den amerikanske delstaten Nord-Carolina. Det ligger sørvest i staten og det grenser mot Iredell County i nord, Cabarrus County i nordøst, Union County i sørøst Gaston County i vest og mot Lincoln County i nordvest. Det har også grense mot delstaten Sør-Carolina i sør.
Mecklenburg Countys totale areal er 1 415 km² hvorav 52 km² er vann. I 2000 hadde fylket 695 454 innbyggere og i 2005 var det 796 372. Administrasjonssenteret ligger i byen Charlotte som også er fylkets største by.
Fylket ble grunnlagt i 1762 av land fra Anson County og er oppkalt etter prinsesse Sophie Charlotte av Mecklenburg-Strelitz, også fylkets hovedsete, Charlotte, er oppkalt etter henne.
James Knox Polk er født i fylket i 1795, han ble senere USAs ellevte president.
Who I Wanna Be
«Who I Wanna Be» er en sang som ble spilt inn og gitt ut på singel med Suite 16 i 2015. Singelen lå 9 uker på VG-lista og fikk 20.-plass som beste plassering.
Coutoucou Hubert Maga
Coutoucou Hubert Maga (født 10. august 1916 i Parakou i Dahomey, død 8. mai 2000 i Cotonou i Benin) var en politiker fra Dahomey (senere Benin).
Bakgrunn
Maga hevdet at han var i slekt med kongeriket Bourgous kongelige familie. Han var oppfostret i den islamske tro. I tyveårsalderen konverterte han til katolisismen og ble lærer i Natitingou i 1935. Han ble rektor for skolen i 1945. Sammen med sin hustru begynte han å øke sin innflytelse blant uutdannede medborgere. Han arbidet for fegbevegelsen etter andre verdenskrig, og ledet Syndicat des instituteurs du Dahomey (Lærerforbundet i Dahomey).
Politiker
Magas vei til makten inntraff under en periode med intensiv regionalisme, ansporet av historisk forbitring mellom medlemmer av de tidligere rikene Abomey, Porto-Novo og uorganiserte stammer fra nord. Resultatet ble dannelsen av tribale soner: nordre, sørøstre og sørvestre, som ble ledes av henholdsvis Maga, Sourou Migan Apithy og Justin Ahomadégbé-Tomêtin. Magas etniske gruppe i nord (senere Dahomeys demokratiske bevegelse) fusjonerte inn i Dahomeyan Democratic Rally i 1957.
Maga ble valgt til Dahomeys territorielle forsamling i 1947 og grunnla da den nordlige etniske gruppen, senere omdøpt til Rassemblement Démocratique du Dahomé. I 1951 ble Maga innvalgt i den franske koloniale nasjonalforsamling, der han tjente i forskjellige verv, blant annet som statsminister fra 1959 til 1960 da Dahomey ble selvstendig fra Frankrike den 11. august 1960. Maga ble da president, og ble offisielt valgt til dette embete den 11. deeember.
Under Magas mandatsperiode brøt Dahomeys økonomi sammen med minkende utenlandske investeringer og økd arbeidsløshet. Som svar lanserte han en fireårsplan i januar 1962 til grunn for å øke jordbruksproduksjonen ved å tvinge landets ungdommer til å arbeide i jordbruket. Maga innførte også en nasjonal kriseenhet som kulminerte i et mislykket mordkomplott mot ham i mai 1961 under ledelse av det største opposidjonslederen, Justin Ahomadegbé-Tomêtin.
Ahomadegbé-Tomêtin ble fengslet, og på tiden for hans løslatelsei november 1962 var en ettpartistat opprettet og opposidjonspressen blitt begrenset. I år 1963 ble den dømte morder Christophe Bokhiri løslatt fra fengselet, noe som førte til oppløp runft om i landet, men fokus for oppløpenr skiftet snart mot Magas problem som president. Oppløpene ble så alvorlige at stabssjefen for Dahomeys armé, Christophe Soglo, tok kontroll over landet i oktober for å forhindre borgerkrig.
I 1970 vendte han tilbake til Dahomey for å fungere som sjef for et roterende tre-manns presidentråd, som inkluderte Ahomadegbé-Tomêtin og Apithy. Den 26. oktober 1972 kom Mathieu Kérékou tilmakten ved et kupp, og styrtet daværende president Ahomadegbé-Tomêtin. Maga og de andre medlemmer i rådet satt vengslet frem til 1981 da han avgikk fra offentlig liv etter løslatelsen, men kom en uttalelse på den nasjonale konferense i 1990, som gav amnesti til alle Benins politiske flyktninger.
Republikken Venezia
Republikken Venezia (italiensk: Repubblica di Venezia; venetiansk: Repùblica de Venèsia) eller Venetiansk republikk (italiensk: Repubblica Veneta; venetiansk: Repùblica Vèneta), tradisjonelt kjent som La Serenissima («Den mest lysende republikken Venezia»; italiensk: Serenissima Repubblica di Venezia; venetiansk: Serenìsima Repùblica Vèneta) var en bystat i Italia som utviklet seg fra byen Venezia og eksisterte i nærmere 1 000 år. Staten ble uavhengig av det bysantinske riket tidlig på 700-tallet og opphørte i 1797 som følge av Napoleons invasjon av området. Den var en selvstendig stat og en maritim republikk i nordøstlige Italia. Den var lokalisert i lagunesamfunnene til den historisk framgangsrike byen Venezia og ble en ledende europeisk økonomisk og handelsmakt i løpet av middelalderen og renessansen.
Bystaten Venezia ble grunnlagt som en trygg havn for folk som rømte fra forfølgelse på det europeiske fastlandet i kjølvannet av Vestromerrikets sammenbrudd på 400-tallet. I dets tidligste år hadde den en blomstrende salthandel. I de påfølgende århundrene ble bystaten etablert som et talassokrati (fra gresk Θαλασσο-κρατία, «havherredømme»). Den dominerte handelen i Middelhavet, særlig handelen mellom Europa og Nord-Afrika, foruten også til og fra Midtøsten. Venezias flåtestyrke ble brukt i korstogene, mest kjent under fjerde korstog da Konstantinopel ble plyndret. Venezia fikk territoriale erobringer langs Adriaterhavet og siden også i Egeerhavet. Byen fikk en ekstremt rik samfunnsklasse av handelsmenn som støttet kunst og arkitektur langs byens laguner. De drev også bank for resten av Europa. Byen var fødestedet for en rekke europeiske utforskere, særlig Marco Polo, foruten barokkomponister som Vivaldi og Benedetto Marcello.
Bakgrunn
Med den reduserte bysantinske innflytelsen i området, orienterte Venezia seg mot Frankerriket og det nye karolingiske dynastiet, ettersom republikken var avhengig av internasjonal støtte for å forsvare seg mot langobardene. Denne støtten fikk byen hos den frankiske kongen Pipin den yngre.
Middelalderen
Med fredsavtalen Pax Nicephori fra 803 mellom den frankiske kongen Karl den store og den bysantinske keiseren Nikeforos I Logothetes sikret Venezia seg uavhengighet, siden de to toneangivende makthaverne i området garanterte byens selvstendighet. I kjølvannet av fredsavtalen orienterte Venezia seg mot den frankiske siden.
I tiden som fulgte, særlig under dogen Agnello Participazio, begynte utviklingen av det som er dagens Venezia. Byen ligger i Venezialagunen, på en rekke små øyer, og byggingen av byen inkluderte broer, kanaler, bolverk, befestninger og steinbygninger. Agnello selv var en av de første som flyttet inn på øya Rialto og slik la grunnlaget for dagens bysentrum. Angellos sønn Giustiniano Participazio sørget for at levningene etter evangelisten Markus ble flyttet fra Alexandria til Venezia i 826, og Markus ble byens nye skytshelgen. Giovanni I Participazio overtok etter broren som doge i 829 og fullførte byggingen av den første Markuskirken.
Den neste dogen, Pietro Tradonico, sørget for en militær utrustning av byen, og startet en militær oppbygging som også var ekspansiv, og ikke bare til det umiddelbare forsvaret av selve byen. Slik la han grunnlaget for den senere dominansen av Adriaterhavet. Utgangspunktet for dette var blant annet bekjempelsen av slaviske og muslimske pirater.
Fram til høymiddelalderen hadde Venezia utviklet seg til å bli en økonomisk og militær stormakt, og staten hadde sin største utbredelse i middelalderen. Det økonomiske grunnlaget lå blant annet i byens kontroll over handelen mellom Europa og Levanten. Den militære styrken var særlig knyttet til den sterke krigsflåten som etter hvert ble blant de største og sterkeste i Middelhavet.
Staten var engasjert i korstogene helt fra begynnelsen, og i 1123 fikk de kontroll over Kongeriket Jerusalem. Venezia utkjempet også en rekke kriger i området mot handelsrivalen Republikken Ragusa (som sikret Venezia kontrollen over Adriaterhavets østbredd), og mot Det bysantinske riket og senere Det osmanske riket. Ved Det bysantinske rikets endelige sammenbrudd og påfølgende deling, fikk Venezia kontroll over 3/8 av dets territorium, blant annet store områder i Egeerhavet, som Kreta og Evvia. I slaget ved Chioggia i juni 1380 slo Venezias flåte den genovesiske flåten, og sørget for å holde rivalen Republikken Genova ute av det østlige Middelhavet.
I 1420 ble hele Friuli, Cadore, patriarkatet Aquileia og Det venetianske Albania lagt under republikken.
I Den hellige liga spilte den venetianske flåten en avgjørende betydning i seieren over Det osmanske riket i Slaget ved Lepanto.
Nedgangstiden
Republikken opplevde en stagnasjon utover på 1600-tallet og 1700-tallet, med et stadig sterkere trykk fra Det osmanske riket. Den siste store krigen mellom de to statene var i årene 1714–1718 som en del av De osmansk-habsburgske krigene og endte med osmansk seier og venetiansk tap av de greske besittelsene. Venezia kunne ha gått på et langt verre nederlag, men ble reddet av det habsburgske Østerrike som gikk til krig mot osmanene i 1716.
Undergang
Da Napoleon invaderte byen i 1797 gikk republikken under for godt. På denne tiden var det praktisk talt ikke noe igjen av den venetianske flåten. Våren 1796 falt byen Piemonte til Napoleon og de østerrikske styrkene i området ble slått tilbake. For å jage sine østerrikske fiender, gikk Napoleons hær inn på det nøytrale Venezias territorium og okkuperte etter hvert området fram til Adige, mens østerrikske styrker benyttet anledningen til å okkuperte områdene ved Vicenza, Cadore og Friuli.
Da Napoleons oppmerksomhet senere vendte seg til områdene nord for Alpene, ble de i fredsavtalen bestemt at Østerrike skulle få kontrollen over Venezia. Den siste dogen, Lodovico Manin ble da tvunget til å trekke seg. Venezia inngikk sammen med Republikken Ragusa og andre områder erobret fra Østerrike-Ungarn i De illyriske provinser. Og disse historiske hendelsene danner grunnlag for at dagens Kroatia har en tynn landstripe, hvor nesten hele den østlige kysten av Adriaterhavet inngår.
En kortvarig republikk, Repubblica di San Marco ble opprettet i byen etter et venetiansk opprør mot den østerrikske okkupasjonen i 1848, men ble gjenerobret av østerrikerne etter harde kamper året etter.
Etter det østerrikske nederlaget i Den østerriksk-prøyssiske krig i 1866 ble Venezia og områdene omkring overført til Kongeriket Italia etter tidligere avtale mellom Italia og Preussen, og har siden vært en del av Italia.
Tommelfingerregel
En tommelfingerregel er en enkel, omtrentlig regel som er lett å huske. Tommelfingerregler brukes blant annet når en skal anslå eller beregne noe raskt, for eksempel en noenlunde nøyaktig tallstørrelse i en teknisk eller praktisk sammenheng, eller som en grov huskeregel for et komplisert eller forvirrende forhold.
Eksempler
Det finnes tommelfingerregler i alle fag og for de fleste situasjoner. En kjent variant er regelen for elektromagneter, som sier at hvis fingrene på høyre hånd peker i strømretningen i en strømspole viser tommelen retningen til elektromagnetens nordpol. En annen tommelfingerregel sier at en bestiller nye varer til butikken når varelageret er halvtomt, mens en i høysesonger bestiller når 25 % av varen er solgt, for å unngå å bli utsolgt.
Opphav
Uttrykket finnes i mange språk, på engelsk omtalt som rule of thumb og på tysk både som Daumenregel og Faustregel, det vil si «neveregel». Opprinnelsen er imidlertid uklar. En sannsynlig forklaring er at håndverkere tradisjonelt brukte sin egen tommelfinger for grovt å måle opp lengder og avstander. Ifølge en annen teori stammer uttrykket fra den gamle skikken å dyppe tommelen i et brygg eller en annen en væske for å anslå temperaturen. En utbredt myte forteller at uttrykket stammer fra en domsavisgelse gitt av den strenge britiske dommeren Sir Francis Buller i 1782. Han skal da ha bestemt at det var tillatt for en mann å slå kona med en kjepp som ikke var tykkere enn en tommelfinger. Historien er neppe sann.
Ebba Magnusdotter Brahe
Ebba Brahe (født 16. mars 1596 i Lerjeholm, død 5. januar 1674 i Stockholm) var en svensk godseier, verkseier, entreprenør, hoffsdame og grevinne. Hun var datter av greve Magnus Brahe og Brita Stensdotter Leijonhufvud.
Biografi
Brahe tilbrakte store deler av ungdomstiden som hoffsdame ved Stockholms slott. Der innledet hun et forhold til den prins som i 1611 ble Gustav II Adolf. De ville gifte seg, men ekteskapet ble stoppet av enkedronningen da Ebba Brahe ikke var av kongelig slekt. I stedet giftet hun seg i 1618 med Jacob De la Gardie, og de fikk 14 barn sammen.
Da hun ble enke i 1652 overtok hun administrasjonen av familiens gods, herunder flere jernverk og bergverk. Hun var nøye med at jernet hun leverte var av høyeste kvalitet, og dette gikk under navnet «grevinnans järn». Samme år grunnla hun byen Jakobstad i Finland, som ble oppkalt etter hennes avdøde ektemann.
David Ferrer
David Ferrer Ern Gaydamak (født 2. april 1982 i Jávea) er en spansk tidligere profesjonell tennisspiller.
Han har vunnet 27 ATP-titler og har en finale i French Open 2013 som beste Grand Slam-resultat.
Han la 8. mai 2019 etter tap i 2. runde i Madrid Open.
Sjakk-OL 1950
Sjakk-OL 1950 (sjakkolympiaden) ble arrangert i Dubrovnik i Jugoslavia i 1950.
Bergersenfjella
Bergersenfjella er et fjellparti i den sentrale delen av fjellmassivet Sør-Rondane i Dronning Maud Land. Fjellpartiet ligger vest for Byrdbreen og høyeste punkt måler 2636 moh.
Genai Kerr
Genai Kerr (født 25. desember 1976) er en amerikansk vannpolospiller.
Han representerte USA under Sommer-OL 2004 i Athen, hvor laget hans ble nummer 7.
Gent–Wevelgem 2012
Gent-Wevlegem 2012 var den 74. utgaven av Gent–Wevelgem. Rittet ble avholdt 25. mars 2012 og strakte seg over 235 km. Rittet var det sjuende i UCI WorldTour 2012 Som i 2004 og året før 2011, endte rittet med seier til Tom Boonen.
Adalgar
Adalgar, eller Adalger, gammelhøytysk for edle kjemper (død 9. mai 909 i Bremen) var en helgen og erkebiskop av Bremen og Hamburg. Hans minnedag er 29. april.
Bakgrunn
Adalgar var broren til den senere abbed av Corvey - som også het Adalgar; de stammet fra en saksisk adelsslekt. Som broren levde han som munk i benediktinerklosteret Corvey ved elven Weser, og der traff han erkebiskopen av Bremen og Hamburg, Rimbert. Rimbert var blitt utnevnt i 865 til å etterfølge Ansgar, den første erkebiskopen i Hamburg, som hadde dødd i Corvey.
Abbed Adalgar gav den nye erkebiskop sin bror, kalt Adalgar, som følgesvenn. Den yngre Adalgar var da diakon.
Mot slutten av erkebiskop Rimberts liv ble han ordinert til biskop for å hjelpe sistnevnte.
Erkebiskop
Adalgar levde i vanskelige tider. Selv om Arnulf av Kärntens seier over nordmennene (891) var en lettelse for bispedømmet, og selv om det under Ludvig barnet (konge av Østfrankerriket 899-911) led mindre av ungarenes angrep enn distriktene lenger mot sør og øst, men den almenne forvirring begrenset Adalgars virke, og han var bare i stand til å gjøre ganske lite i de nordlige skandinaviske kongedømme som skulle være del av hans oppdrag.
Det påkom også nye tvister vedrørende forholdet mellom bispedømmet Bremen og erkebispedømmet Köln. Bremen hadde opprinnelig vært Kölns kirkelige jurisdiksjon; men denne relasjonen ble oppløst ved gjenetableringen av erkebispedømmet Hamburg i 848; og pave Nikolaus I bekreftet at Bremen skulle være understilt Hamburg i 864. I 890 skrev erkebiskop Hermann av Köln til pave Stefan V og krevde at erkebiskopen av Hamburg, i egenskap av som biskop av Bremen, skulle være ham underlagt.
Stridens forløp er noe uklar; men det er kjent at pave Stefan bød begge parter å komme til Roma for å få striden bilagt. Da Adalgar alene dukket opp, mens Hermann var representert av delegater med utilfredsstillende legitimasjon, delegerte paven saken til erkebiskopFulk av Reims, slik at han skulle avgjøre saken i en synode i Worms.
I mellomtiden, den 14. september 891, døde pave Stefan; og hans etterfølger pave Formosus delegerte undersøkelsene til en synode som trådte sammen i Frankfurt i 892 under Hatto av Mainz. På grunnlag av hans rapport bestemte pave Formosus at Bremen skulle forenes med Hamburg så lenge sistnevnte ikke hadde noe annet suffragansete under seg. menat Bremen skulle tilbakeføres til Köln då snaty noe ble opprettet. Erkebiskopen av Hamburg skulle imens delta på i provins synoder i Köln, men uten at dette forstås som hans underordning under Köln.
Lite er kjent om erkebiskop Adalgars personlighet. Men fra den måte Rimberts biograf og Adam av Bremen omtaler ham, ser han ut til å ha vært en mann av en viss styrke, men kanskje ikke sterk nok til de vanskelige tider han levde i.
Skare (snø)
Skare er en benevning på en type snødekke. På skaresnø er overflaten hard, gjerne med et tynt lag av is, men under er snøen ofte løs. Skaresnø kommer gjerne om snøen smelter litt og senere fryser til igjen. Det kan også skyldes at det har kommet regn på snøen. Om man går på ski, er det glatt å gå på skaresnø. Fjellski og telemarkski har gjerne stålkanter, slik at det blir lettere å gå på skaresnø.
Ved fall på skaresnø kan skrubbsår og andre kuttskader oppstå, fordi kanten av skaren kan være svært skarp.
Dominik Nerz
Dominik Nerz (født 25. august 1989 i Wangen im Allgäu) er en tysk landeveissyklist og banesyklist. Han sykler for det tyske UCI WorldTourlaget Bora-Argon 18. Han har tidligere vært banesyklist, man har siden han ble nasjonal mester i forfølgelse-lag junior i 2006 valgt å fokusere på landeveissykling.
Betlehemsstjernen
Betlehemsstjernen eller Julestjernen knytter seg til en forestilling fremsatt i Matteusevangeliet, om at en spesiell stjerne skulle ha vist seg på himmelen ved Jesu fødsel, som symbol på den ekstraordinære hendelsen som fant sted.
Matteusevangeliet
Motivet er ikke nevnt hos de øvrige evangelistene, men hos Matteus påstås det at noen vismenn fra Østen, eller noen orientalske astrologer, tolket stjernen som et tegn på at en stor konge måtte være født. Dermed la de ut på en reise medbringende kostbare gaver, som skulle vise seg å stå i grell kontrast til den stallen hvor stjernen ledet dem. De mistolket derfor først hvor stjernen egentlig ledet dem og red rett til kong Herodes’ slott, da de ikke syntes det var andre mulige steder i omgivelsene som kunne være åsted for en kongefødsel. Her kom de da til å røpe underet for den hevngjerrige kongen, som ikke ville vite av noen konkurrent, spesielt ikke hvis han var av jødisk ætt. I enkelte religiøse kretser oppfattes derfor Betlehemsstjernen som Djevelens verk.
Det finnes ingen indikasjoner i Bibelen på at antallet magere eller vismenn som fulgte stjernen skulle være tre. I Matteusevangeliet slås det fast at:
Stjernekikkerne hadde en sterk posisjon Østen og tilsvarer på sett og vis dagens astrologer og leger, som i mindre grad kunne bygge sin viten på sikre observasjoner. At stjernen skulle ha gått fra øst mot vest, kan være en følge av jordrotasjonen.
Eldre folklore fra det persiske riket (dagens Iran) hevder at ethvert individ er født under sin egen stjerne, og at herskernes stjerner var mer lyssterke enn andres.
Astronomiske og astrologiske spekulasjoner
Bethlehemsstjernen anses av flere teologer kun å være et sekundært forsøk på å mystifisere Jesus som messiansk figur. Det har vært gjort mange forsøk på å forklare hvilke fenomener som kan ha vist seg på stjernehimmelen i den aktuelle perioden, i håp om eksakt å kunne tidfeste Jesu fødsel. Enkelte teorier går ut på at det må ha vært en planet, et stjerneskudd eller en komet, mens andre igjen har hevdet at det må ha vært en spesiell supernova i galaksen Andromeda.
Kinamisjonæren og jesuitten Jean-François Foucquet, som var astronom og studerte gamle kinesiske skrifter på tidlig 1700-tall, utviklet som førstemann den hypotese at betlehemsstjernen kan ha vært en nova eller supernova. Han hadde funnet kinesiske observasjoner av et fenomen som varte i over 70 dager i år 5 f.Kr. I ettertid er denne teorien både blitt en del utbredt, men også kritisert.
Et fenomen som faktisk skjedde i år 2 f.Kr., var at planetene Jupiter og Venus kom i forbindelse med hverandre i Løvens tegn, slik at det ville kunne iakttas et spesielt lysfenomen på stjernehimmelen. Hvis historien om de tre vismennenes besøk hos Herodes den store skulle være korrekt, er dette for sent, ettersom kongen døde 4 f.Kr.). Den 24. februar 1999 var dette samme fenomenet nok en gang mulig å iaktta på stjernehimmelen.
Visse lysfenomener som knyttes til planeten Jupiter, og som gjentar seg hvert sekstiende år, ligger til grunn for en teori lansert av Michael R Molnar. Ifølge denne teorien skulle juledagen ha inntruffet 16. april i år 6 f.Kr.
En annen fundering omkring fenomenet går ut på at Betlehemsstjernen kan være Halleys komet. Det nærmeste tidspunktet for denne kometens passasje ved begynnelsen av vår tidsregning, er i år 11 f.Kr., men da skjedde det til gjengjeld i løpet av juledagene. Ikke minst denne kometen eller risstjernen har i folketroen blitt forbundet med personlige ulykker, krigshendelser og naturkatastrofer, herunder også varsel om at landets hersker kunne komme til å dø.
Trivia
Alf Prøysen har forestillingen om Julestjernen, dvs. Betlehemsstjernen, som en lokal, folkelig metafor i sin Julekveldsvise:
Dra krakken bortåt glaset, så sett vi øss å ser,
og prøve finne leia der julestjerna er.
Den blankaste ta alle, hu er så klar og stor,
du ser a over taket der a Jordmor-Matja bor.
Knut Even Lindsjørn
Knut Even Lindsjørn (født 22. februar 1965 i Oslo) er direktør for samhandling i helseforetaket Helse Sør-Øst og tidligere bystyremedlem i Oslo.
Lindsjørn er utdannet barnevernspedagog fra Høgskolen i Oslo (1988). Han har jobbet som miljøarbeider i barnevernet, og ble senere tillitsvalgt i Norsk Kommuneforbund.
I perioden 1990-93 var Lindsjørn leder i Oslo Nei til EU, og satt fra 1991 til 1992 også i Nei til EUs sentralstyre. Knut Even Lindsjørn er tidligere politiker for Sosialistisk Venstreparti (SV). Han var varamedlem i Oslo bystyre fra 1995-99, og fast medlem fra 1999-2011. I perioden 2003-07 var Lindsjørn nestleder i helse-og sosialkomiteen. I 2006 tok han over som leder for SVs bystyregruppe i Oslo. I kommunevalget i 2007 var Lindsjørn SVs byrådslederkandidat. Fra 2007-11 ledet han Kultur- og utdanningskomiteen i Oslo bystyre.
Aleksandar Aleksandrov (roer)
Aleksandar Aleksandrov (født 9. april 1990) er en aserbajdsjansk roer som spesialiserer seg i singlesculler. Under Sommer-OL 2012 i London representerte han landet sitt, der han ble nummer 5.
Godefroid Kurth
Godefroid Kurth (født 11. mai 1847 i Arlon i Belgia, død 4. januar 1916 i Asse) var en belgisk historiker. Han huskes for sine verker om byen Liège i middelalderen og om Belgia, og fra sine katolske beretninger i Les Origines de la Civilisation Moderne om tilblivelsen av det moderne Europa, samt for hans forsvar av det middelalderske laugsvesenet.
Kurth ble professor ved Lièges universitet i 1873, der han støtte på motstand på grunn av sine sterke katolske holdninger. Han forlot universitet i 1916 og døde kort tid etter.
1. etappe av Tour of Norway 2014
1. etappe av Tour of Norway 2014 hadde start og målgang i Larvik den 21. mai, og var 147,7 km lang
Beskrivelse
Etappen har seremoniell start i sentrum av Larvik og følger så vei nr 301 utover og har reel start ved Agnes. Før den fortsetter forbi Stavern og fortsetter 301 til man kommer til Hummerbakkvein. For så å svinge til venstre inn på denne og følge den forbi Hummerbakken og opp til vei 301 igen. Så til venstre inn på 301 og følge den til Helgeroa. Her tar man inn på vei 302 og følger den opp til Tveidalsveien. Den følger man så nordover til den går over i Mørjeveien på grensa mellom Vestfold og Telemark. Og følger denne til man kommer til Langangsveien og tar til venstre inn på denne, forbi Langangen og opp Korketrekkeren hvor det er klatrepris. Langangsveien følges helt til Eidanger. Her tar man så Movegen over E18 før man så svinger til høyre opp Bjørkedalsvegen og følger den til Oklungen. Hvor man kommer over i Markavegen og følger den tilbake til Langangen. Og følger så utgående løype tilbake til man møter vei 302. Her tar man så til venstre og følger denne Tanumveien som man svinger til høyre og følger ned til vei 301 og tar til høyre bortover denne. Til man kommer til Helgeroveien og følger denne til Helgeroa. Der svinger man til inn i vei 302 og følger den til Tveidalsveien. Da gjør man denne runden 2 ganger til forbi Helgeroa. Før man følger 302 helt inn til Larvik og målgang i Nansetgata.
Passering underveis
Klokkeslett er ca tider regnet ut etter gjennomsnittsfart på 42 km/t.
Ligurisk
Ligurisk kan peke til:
Língua lígure
Cassandre Aguessy-Thomas
Cassandre Aguessy-Thomas (født 1. september 1997 i Paris) er en fransk friidrettsutøver som konkurrerer i mangekamp. Hun ble fransk mester i sjukamp i 2020.
Før 2017
Aguessy kom på fjerdeplass i det franske U18-mesterskapet i mangekamp innendørs i 2013. Hun kom på sjetteplass i lengdehopp under det franske U18-mesterskapet i friidrett innendørs, og hun kom på femteplass i høydehopp under det franske U18-mesterskapet i friidrett utendørs. Under det franske juniormesterskapet i mangekamp innendørs i 2014 fikk hun bronse, og hun fikk en femteplass i lengdehopp som beste resultat under det franske U18-mesterskapet i friidrett i juli 2014.
I 2015 fikk hun sølv i høydehopp under det franske juniormesterskapet i friidrett innendørs, der hun hoppet 1,77 meter. Under fransk mesterskap i friidrett innendørs 2015 kom hun på tiendeplass i høydehopp. Hun deltok i det franske juniormesterskapet i mangekamp i juni, og kom der på fjerdeplass med 5120 poeng, og hun deltok i det franske juniormesterskapet i mangekamp 2015, og kom der på fjerdeplass på 100 meter og ellevteplass i høydehopp. Året etter, under det franske juniormesterskapet i mangekamp innendørs, vant hun femkamp med 4104 poeng. Hun deltok også i det franske juniormesterskapet i friidrett innendørs, og kom der på sjuendeplass i høydehopp. Hun konkurrerte også internasjonalt i 2016, og kom på fjerdeplass i femkamp under en juniorlandskamp mot Spania og Storbritannia, og hun deltok i en internasjonal U20-konkurranse i mangekamp i Minsk, der hun kom på andreplass. I juni deltok hun i fransk mesterskap i friidrett, der hun kom på niendeplass i sjukamp, og hun vant en U20-landskamp i mangekamp mot Italia og Sveits i august 2016.
2017
Frankrike deltok i Super League under Lag-EM i mangekamp 2017, og Aguessy kom der på tiendeplass individuelt, og Frankrike kom på tredjeplass i lagkonkurransen. Hun deltok i U23-EM i friidrett 2017, og kom der på niendeplass i sjukamp. Under Décastar 2017 kom hun på 12.-plass.
2018
I januar 2018 deltok hun i en seniorlandskamp i mangekamp mot Tsjekkia, Spania, Storbritannia og Polen, og kom der på åttendeplass. Under det franske U23-mesterskapet i mangekamp innendørs kom hun på tredjeplass i femkamp, og hun kom på sjetteplass i femkamp under det franske mesterskapet i friidrett innendørs 2018. Utendørs kom hun på tredjeplass i sjukamp under det franske U23-mesterskapet i mangekamp, og hun kom også på tredjeplass i sjukamp under fransk mesterskap i friidrett 2018, med ny personlig rekord på 5837 poeng. I juli vant hun sjukamp under en U23-landskamp mot Tsjekkia, Spania, Italia, Sveits og Ukraina.
2019
Hun kom på fjerdeplass i femkamp under fransk mesterskap i friidrett innendørs 2019. I mai kom hun på andreplass i sjukamp under Meeting National à thème Défi Athlon i Montpellier. Hun kom på andreplass i det franske U23-mesterskapet i mangekamp, bak Célia Perron. Hun ble tatt ut til å delta i U23-EM i friidrett 2019, og kom der på 14.-plass i sjukamp. Under fransk mesterskap i friidrett 2019 kom hun på fjerdeplass i sjukamp.
2020
2020-sesongen innen friidrett ble sterkt påvirket av koronaviruspandemien, så hennes første stevne utendørs var Meeting de Marseille i september, der hun kom på andreplass på 100 meter. Hun vant sjukamp under fransk mesterskap i mangekamp 2020, og vant med det sin første nasjonale seniortittel i friidrett.
2021
Hun deltok i femkamp under Meeting National i Aubiére, og kom der på 15.-plass.
Sukhoj Su-29
Sukhoj Su-29 er et russisk aerobatikkfly.
Su-29 er en to-seters videreutvikling av Su-26, og er lengre og har større vingespenn. Basisvarianten Su-29 er utstyrt med en nisylindret stjernemotor med en ytelse på 225 hk. En variant med oppgradert motor med en ytelse på 414 hk har blitt produsert med betegnelsen Su-29M, og en ytterligere oppgradert variant som Su-29M2.
En en-seters variant ble utviklet med betegnelsen Su-29T og ble i praksis prototypen for etterfølgeren Su-31.
Bowmore (whisky)
Bowmore Distillery er et skotsk whiskydestilleri som produserer single malt whisky. Bowmore ligger i landsbyen Bowmore på øya Islay i regionen Argyll og Bute. Bowmore ble etablert i 1779 av John Simpson, helt nede ved strandkanten i bukten Loch Indaal.
Historie
Bowmore er det nest eldste destilleriet i Skottland og Islays første. I 1852 ble Bowmore overtatt av William & James Mutter, og i løpet av 1880-årene ble Bowmore det nest største destilleri i Skottland målt i produksjon. I 1925 overtok firmaet Sherrif’s Bowmore Distillery eierskapet til Bowmore. En periode på 1930-tallet samt under andre verdenskrig var Bowmore stengt. I 1950 ble Bowmore overtatt av William Grigor & Sons Ltd, før det i 1963 ble solgt til Stanley P. Morrison. I 1994 gikk Bowmore inn i det japanske drikkevarefirmaet Suntory Alliance.
Produksjon
Bowmore opererer med fire destillasjonsapparater; to «wash-still» og to «spirit-still». Wash er vørter, altså den ferdig gjærede væsken fra det maltede kornet. I en wash-still destilleres vørteren til det som kalles for «low-wines» som har en alkoholprosent på 21-28 %, før den destilleres i en spirit-still og vil da ha en alkoholprosent på rundt 70 %. Bowmore har en årlig kapasitet på 2,000,000 liter. Bowmore er også ett av få destillerier som malter deler av det bygget de trenger, og ikke kjøper alt fra kommersielle malterier. Malting av bygg er en tid- og arbeidskrevende prosess som gjøres for hånd hos Bowmore. Vannkilden til Bowmore er Laggan River.
Produkter
Bowmore har 5 forskjellige standardtappinger på flaske, i tillegg til spesialtappinger. Bowmore har blant annet en 40 år gammel singel malt som spesialtappning. Bowmores whiskyer er noe mindre torvpreget enn det som er vanlig i whisky fra Islay.
Anvendt psykologi
Anvendt psykologi er bruken av psykologiske teorier for å løse praktiske problemer i samfunnet, eksempelvis innen områder som psykisk helse, ledelse, utdannelse, helse, produktdesign, ergonomi og jus. Psykologi anses opprinnelig som en samfunnsvitenskap, men har i det 20. århundre fått en rekke praktiske anvendelser på ulike områder av samfunnet. Anvendt psykologi omfatter bl.a. disipliner som klinisk psykologi, organisasjonspsykologi og rettspsykologi. I tillegg har en rekke psykologiske disipliner anvendte underdisipliner (eks. anvendt sosialpsykologi).
Anvendt psykologi går tilbake til William Stern. I dag har de forskjellige anvendte områdene av psykologien spesialisert seg videre i hver sin retning i en slik grad at anvendt psykologi ikke lenger kan forstås som et enhetlig fag, men bare som et paraplybegrep. Psykologifaget deles i dag som regel i to hovedgrupper, teoretisk psykologi (dvs. psykologi som samfunnsvitenskap) og anvendt psykologi, hvor sistnevnte består av mange ulike disipliner og profesjoner.
María Teresa Andruetto
María Teresa Andruetto (født 26. januar 1954 i, Córdoba) er en argentinsk forfatter, mest kjent for sine bøker for barn og ungdom. Hun mottok H.C. Andersen-prisen i 2012.
Hun er utdannet som lærer og har arbeidet både i barne- og ungdomsskole. Hun har skrevet dikt, romaner, drama og barnebøker. Ved tildelingen av H.C. Andersen-prisen la juryen vekt på at hun skriver «viktige og originale verk med høy grad av estetisk bevissthet, og at hun skaper følsomme, dype og poetiske bøker med tydelige litterære ambisjoner. Hennes bøker berører flere emner, slik som migrasjon, indre verdner, urettferdighet, kjærlighet, fattigdom, vold og politiske spørsmål.»
Sthelenus
Sthelenus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, spinkle, svarte eller røde og svarte trebukker. Den er relativt lite sklerotisert, dekkvingene er mer eller mindre myke og bøyelige. Antennene er tynne, en del lengre enn kroppen. Pronotum er sylindrisk og betydelig lengre enn bredt. Dekkvingene er parallellsidige, avrundet i spissen, dekker ikke bakkroppsspissen.
Utbredelse
Arten er utbredt i det nordlige Sør-Amerika (Fransk Guyana, Brasil, Venezuela, Ecuador og Bolivia).
Frysja
Frysja er et navn brukt blant annet i Sverres saga om det vi i dag kaller Akerselva.
Ifølge Oslo byleksikon kan navnet ha sammenheng med ordet «fruse», i betydning «skumme», «bruse», og henspiller på de mange små fossene i elva.